निर्देशक अमित राय ने फिल्म में तापसी पन्नू के किरदार को उस रूप में पेश किया है, जिस रूप में फिल्म की हीरोईन को पेश करने से हर फिल्मकार डरता रहा है कि इससे पारिवारिक दर्शक दूर हो जाएंगे. निर्देशक अमित राय ने बेवजह इस फिल्म को एक घंटे 54 मिनट तक खींचा. बेवजह ही मैथिली, हिंदी, भोजपुरी व पंजाबी भाषा के संवाद रखकर ज्यादा से ज्यादा दर्शक बटोरने का असफल प्रयास किया. फिल्म में कहानी की बनिस्बत कुछ घटनाक्रम हैं, जो कि वर्तमान समय के टीवी सीरियलों की याद दिलाते है.